211. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ Αριθ. Γ 1276/1060092 της 14/19 Φεβρ. 1996 (ΦΕΚ Β΄ 98) Χορήγηση διορθωτικού ποσοστού αύξησης των συντάξεων έτους 1995. Έχοντας υπόψη: 1.Τις διατάξεις του άρθρ. 1 του Νόμ. 2320/95 (ΦΕΚ Α΄133/22.6.1995). 2.Το γεγονός ότι, κατά το έτος 1995, ο Δείκτης Τιμών Καταναλωτή (Δ.Τ.Κ.) διαμορφώθηκε σε ποσοστό 8,1% δηλαδή, ανώτερο της χορηγηθείσας αύξησης σε ποσοστό 6% στις συντάξεις και τα βοηθήματα που καταβάλλονται από το Δημόσιο, γενικά, αποφασίζουμε: 1.Χορηγούμε από 1ης Ιανουαρίου 1996 διορθωτικό ποσοστό αύξησης 2,1%, στις συντάξεις και τα βοηθήματα που καταβάλλονται από το Δημόσιο επί του ποσού αυτών, όπως έχει διαμορφωθεί την 31 Δεκεμβρίου 1995 και μέχρι του ακαθάριστου ποσού των διακοσίων πενήντα χιλιάδων (250.000) δραχμών. Σελ. 90,890(α) Τεύχος 1310 Σελ. 82 Για το τμήμα σύνταξης άνω των διακοσίων πενήντα χιλιάδων (250.000) δραχμών δεν χορηγείται διορθωτικό ποσοστό. 2.Το διορθωτικό ποσοστό της προηγούμενης παραγράφου χορηγείται και σε εκείνους που κατέστησαν ή θα καταστούν συνταξιούχοι μετά την 1 Ιανουαρίου 1996. Η καταβολή το ποσού που προκύπτει από το διορθωτικό ποσοστό αρχίζει από την ημερομηνία που αρχίζει και η σύνταξη. Διατάξεις που διέπουν την καταβολή της ΑΤΑ στους συνταξιούχους που συγχρόνως απασχολούνται ως μισθωτοί στο δημόσιο τομέα, εξακολουθούν και ισχύουν. 3.Εάν για οποιαδήποτε αιτία επέλθει μεταβολή στο ποσό της σύνταξης ή του βοηθήματος όπως αυτά ορίζονται στην παρ. 1, μεταβάλλεται και το ποσό της αύξησης με βάση τη νέα σύνταξη ή το βοήθημα, από τη χρονολογία που επέρχεται η μεταβολή. 4.Οι διατάξεις της απόφασης αυτής, έχουν ανάλογη εφαρμογή και για τις συντάξεις των υπαλλήλων που δεν συνταξιοδοτούνται μεν από το Δημόσιο, διέπονται όμως από το ίδιο νομοθετικό καθεστώς, βάσει ιδιαίτερων νομοθετημάτων, που είτε παραπέμπουν στις διατάξεις των δημοσίων υπαλλήλων είτε επαναλαμβάνουν κατά βάση τις διατάξεις αυτές, καθώς και για τις συντάξεις των σιδηροδρομικών, που διέπονται από το καθεστώς του Ν.Δ/τος 3395/1955 (ΦΕΚ Α΄ 276), όπως ισχύει. 5.Το διορθωτικό ποσό της παρ. 1 χορηγείται και στις συντάξεις που καταβάλλουν οι φορείς κοινωνικής ασφάλισης του πρώτου εδαφίου του άρθρ. 66 του Νόμ. 2084/1992 (ΦΕΚ Α΄ 165), καθώς και το Ναυτικό Απομαχικό Ταμείο (Ν.Α.Τ.). 6.Από τις διατάξεις της απόφασης αυτής προκαλείται δαπάνη: α) σε βάρος του Κρατικού Προϋπολογισμού, οικονομικού έτους 1996, ύψους 12.900.000.000 δρχ. και β) επί του προϋπολογισμού του ΙΚΑ, των λοιπών Ειδικών Ταμείων Κύριας και Επικουρικής Ασφάλισης και του Ν.Α.Τ., οικονομικού έτους 1996, ύψους 31.000.000.000 δρχ. η οποία έχει προβλεφθεί στους προϋπολογισμούς του ίδιου έτους των φορέων αυτών. 29.Β.α.211 Πολιτικές και Στρατιωτικές Συντάξεις 